ananddey/assamese-wiki-corpus huggingface dataset:
ৰজঃ

ৰজঃ (Sanskrit: रजस्) তিনিটা গুণ (প্ৰৱণতা, গুণ, বৈশিষ্ট্য)ৰ ভিতৰত অন্যতম, যিটো হিন্দু দৰ্শনৰ সাংখ্য দৰ্শনে বিকশিত কৰা দাৰ্শনিক আৰু মানসিক ধাৰণা। বাকী দুটা গুণ হ’ল সত্ত্ব (শুদ্ধ, ভৰসাম্য) আৰু তম:(অলসতা, হিংসা, বিকাৰ)। ৰজঃ হৈছে জন্মগত প্ৰৱণতা বা গুণ যিয়ে গতি, শক্তি আৰু কাৰ্যকলাপক পৰিচালিত কৰে।

ৰজঃ গুণক কেতিয়াবা আৱেগ বুলি কোৱা হয়, য’ত ইয়াক কাৰ্যকলাপৰ অৰ্থত ব্যৱহাৰ কৰা হয়, কোনো বিশেষ মূল্য নোহোৱাকৈ আৰু ই প্ৰসংগক্ৰমে ভাল বা বেয়া হ’ব পাৰে। সৰলভাৱে ই সত্ত্ব আৰু তমঃ দুয়োটাৰে মিশ্ৰণ।

বিৱৰণ

সাংখ্য দৰ্শনত গুণ হৈছে তিনিটা "প্ৰৱণতা বা গুণ"ৰ : সত্ত্ব, ৰজঃ আৰু তমঃ ভিতৰত এটা। এই শ্ৰেণীৰ গুণসমূহ হিন্দু ধৰ্মৰ বিভিন্ন ধাৰাই আচৰণ আৰু প্ৰাকৃতিক পৰিঘটনাৰ শ্ৰেণীবিভাজনৰ বাবে ব্যাপকভাৱে গ্ৰহণ কৰিছে। তিনিটা গুণ হ’ল-

সত্ত্ব হৈছে ভৰসাম্য, সমন্বয়, মঙ্গল, বিশুদ্ধতা, সৰ্বজনীনকৰণ, সামগ্ৰিক, গঠনমূলক, সৃষ্টিশীল, নিৰ্মাণ, ইতিবাচক মনোভাব, উজ্জ্বল, প্ৰশান্তি, সত্ত্বা, শান্তিপূৰ্ণ, গুণী।
ৰজঃ হৈছে আৱেগ, কাৰ্যকলাপ, ভাল বা বেয়া নহয় আৰু কেতিয়াবা হয়, আত্মকেন্দ্ৰিকতা, অহংকাৰী, ব্যক্তিগতকৰণ, পৰিচালিত, গতিশীল, গতিশীলতাৰ গুণ।
তমঃ হৈছে ভৰসাম্যহীনতা, বিশৃংখলতা, বিশৃংখলতা, উদ্বেগ, অশুদ্ধ, ধ্বংসাত্মক, মোহ, নেতিবাচক, নিস্তেজ বা নিষ্ক্ৰিয়তা, উদাসীনতা, জড়তা বা অলসতা, হিংস্ৰ, দুষ্ট, অজ্ঞানতাৰ গুণ।

ভাৰতীয় দৰ্শনত এই গুণসমূহক নিশ্চিত-বা স্বভাৱতে উপস্থিত থাকে বুলি গণ্য কৰা নহয়। বৰঞ্চ সকলোৰে আৰু সকলো বস্তুৰে তিনিওটা থাকে, কেৱল বেলেগ বেলেগ অনুপাতত আৰু বিভিন্ন প্ৰসংগত। জীৱ বা পদাৰ্থক এই তিনিটা গুণৰ যৌথ প্ৰভাৱৰ নিকা ফল হিচাপে গণ্য কৰা হয়।

ভাগৱতৰ চতুৰ্দশ অধ্যায়ত ৰাজক আৱেগিক প্ৰকৃতিৰ, কামনা, মোহ আৰু কৰ্মক ধাৱমান কৰা বুলি বৰ্ণনা কৰা হৈছে। যেতিয়া ৰাজ প্ৰধান হয়, তেতিয়া ই লোভ, অস্থিৰতা, বিদ্ৰোহ আৰু কৰ্মত অহৰহ নিয়োজিত হোৱা হিচাপে প্ৰকাশ পায়, যিয়ে প্ৰজ্ঞাক অস্পষ্ট কৰি ৰাখে আৰু মানুহক লৌকিক সাধনাৰ চক্ৰৰ লগত বান্ধ খাই ৰাখে।

আলোচনা

ৰজঃ হৈছে কোনো পদাৰ্থ (প্ৰকৃতি) বা ব্যক্তিৰ সেই গুণ বা বৈশিষ্ট্য যিয়ে প্ৰকৃতিৰ অন্যান্য দিশ (প্ৰকৃতি) যেনে তলত দিয়া এটা বা ততোধিক দিশৰ কাৰ্যকলাপক প্ৰসাৰিত বা ৰক্ষা কৰে:

ক্ৰিয়া;বিখ্যাত
পৰিৱৰ্তন, মিউটেচন;
আবেগ, উত্তেজনা;
জন্ম সৃষ্টি, প্ৰজন্ম।
যদি কোনো ব্যক্তি বা বস্তুৱে অত্যন্ত সক্ৰিয়, উত্তেজনাপূৰ্ণ বা আবেগিক হোৱাৰ প্ৰৱণতা থাকে, তেন্তে সেই ব্যক্তি বা বস্তুটোক ৰজঃ গুণৰ প্ৰাধান্য বুলি ক’ব পাৰি। ইয়াৰ বিপৰীতে তমঃ গুণ, যিটো হৈছে নিষ্ক্ৰিয়তা, আন্ধাৰ, আৰু এলাহৰ গুণ আৰু সত্ত্বৰ সৈতে যিটো হৈছে বিশুদ্ধতা, স্পষ্টতা, শান্তি আৰু সৃষ্টিশীলতাৰ গুণ। ৰজঃ গুণক তমসতকৈ অধিক ইতিবাচক, আৰু সত্ত্বতকৈ কম ইতিবাচক বুলি গণ্য কৰা হয়, বা, হয়তো, যিজনে "গুণক অতিক্ৰম কৰি" আপেক্ষিক জীৱনৰ সকলো ক্ষেত্ৰতে সমতা লাভ কৰিছে।

তথ্যসূত্ৰ

শ্ৰেণী:দৰ্শন
শ্ৰেণী:ভাৰতীয় দৰ্শন
লীলাম্মা কোছি

লীলাম্মা কোছি (ইংৰাজী: Leelamma Koshie; ৩০ মাৰ্চ ১৯২৩ - ১৯৮৯, জন্ম: লীলাম্মা জৰ্জ) এগৰাকী ভাৰতীয় মহিলা সাধাৰণ অভিযন্তা। ভাৰতৰ প্ৰথম মহিলা অভিযন্তা তিনিগৰাকীৰ ভিতৰত তেওঁ অন্যতম আছিল৷ অন্য কেইগৰাকী আছিল আয়ালাসোমায়াজুলা ললিতা আৰু পি. কে. থ্ৰেছিয়া৷ ১৯৪৪ চনত তেওঁলোকে অভিযান্ত্ৰিক মহাবিদ্যালয়, গুইণ্ডিৰ (চিইজি) পৰা অভিযান্ত্ৰিক ডিগ্ৰী অৰ্জন কৰে।

প্ৰাৰম্ভিক জীৱন আৰু শিক্ষা

১৯২৩ চনৰ ৩০ মাৰ্চত কেৰালাত চেণ্ট থমাছ খ্ৰীষ্টিয়ান পিতৃ-মাতৃ এ.কে. আৰু আনাম্মা জৰ্জৰ ঘৰত তেওঁৰ জন্ম হৈছিল৷ তেওঁৰ দেউতাকে ইংলেণ্ডত পঢ়া-শুনা কৰিছিল। ছয় বছৰ বয়সতে তেওঁ ত্ৰিবেন্দ্ৰমত স্কুলীয়া শিক্ষা আৰম্ভ কৰিছিল আৰু মাত্ৰ ছবছৰৰ পিছতেই হাইস্কুল শিক্ষান্ত পৰীক্ষাত উত্তীৰ্ণ হৈছিল; ১৪ বছৰ বয়সত তেওঁ প্ৰাক বিশ্ববিদ্যালয়ৰ পৰীক্ষাত উচ্চ স্থান লাভ কৰে। দেউতাকে তেওঁক চিকিৎসা বিজ্ঞান পঢ়োৱাৰ বাবে আগ্ৰহী আছিল আৰু পাঁচ দিনীয়া ৰেল যাত্ৰা কৰি লুধিয়ানাৰ খ্ৰীষ্টান মেডিকেল কলেজত নামভৰ্তি কৰি দিছিল। এবছৰীয়া পঢ়া-শুনা সম্পূৰ্ণ কৰিলেও দ্বিতীয় বৰ্ষত তেওঁ শৰীৰবিজ্ঞানৰ পাঠ্যক্ৰমৰ বাবে প্ৰয়োজনীয় ব্যৱহাৰিক পৰীক্ষাত কৰিবলগীয়া বিচ্ছেদনত বিতৃষ্ণা পাই চিকিৎসা বিজ্ঞান ত্যাগ কৰে। লেডী হাৰ্ডিং মেডিকেল কলেজত কিছু সময়ৰ বাবে চিকিৎসা বিজ্ঞানৰ অধ্যয়ন সামৰি তেওঁ ১৬ বছৰ বয়সত চেন্নাইৰ কলেজ অৱ ইঞ্জিনিয়াৰিং, গুইণ্ডী (CEG)ত ভৰ্তি হয়।

চেন্নাইৰ কলেজ অৱ ইঞ্জিনিয়াৰিঙত তেওঁ আছিল প্ৰথম তিনিগৰাকী মহিলা ছাত্ৰীৰ ভিতৰত অন্যতম৷

১৯ বছৰ বয়সত চেন্নাইৰ কলেজ অৱ ইঞ্জিনিয়াৰিঙৰ পৰা স্নাতক ডিগ্ৰী লাভ কৰি বিশ্ববিদ্যালয়খনৰ শীৰ্ষ তিনিগৰাকী ছাত্ৰী হিচাপে পৰিচয় লাভ কৰে।

ব্যক্তিগত জীৱন

১৯৪৯ চনত লীলামা জৰ্জে থমাছ কোছিৰ সৈতে বিবাহপাশত আবদ্ধ হয়। ১৯৮৯ চনত তেওঁৰ মৃত্যু হয়।

তথ্য সংগ্ৰহ

শ্ৰেণী:মৃত ব্যক্তি
শ্ৰেণী:ভাৰতীয় নাৰী
দিল্লী গলফ ক্লাব

দিল্লী গলফ ক্লাব (DGC) ভাৰতৰ দিল্লীত অৱস্থিত এটা প্ৰখ্যাত গলফ ক্লাব। সদস্যপদ পোৱাটো অতি কঠিন, নতুন সদস্যৰ বাবে ৫০ বছৰৰো অধিক অপেক্ষাৰ সময়। ই দিল্লীৰ শীৰ্ষ পৰ্যটনস্থলী যেনে ইণ্ডিয়া গেট, হুমায়ুনৰ সমাধিক্ষেত্ৰ, দিল্লী চিৰিয়াখানা আৰু লোধি উদ্যানৰ ওচৰত। ডিজিচিত এছিয়ান পিজিএ ট্যুৰৰ অংশ গেৰী প্লেয়াৰ ডিজাইন ষ্টুডিঅ’ৰদ্বাৰা ডিজাইন কৰা ১৮ ফুটাৰ কোৰ্চ আৰু ৯ ফুটাৰ সৰু কোৰ্চ আৰু চুইমিং পুলৰ সৈতে এটা ডাঙৰ ক্লাবহাউছ আছে।

ইতিহাস

লোধি গলফ ক্লাব নামৰ মূল খেলপথাৰখন ১৯৩০ চনত তেতিয়াৰ উদ্যান শস্য বিভাগৰ মুৰব্বীয়ে সৃষ্টি কৰিছিল আৰু ইয়াত বৰ্তমানৰ গলফ লিংক আৰু কাকা নগৰৰ কিছু অংশ অন্তৰ্ভুক্ত কৰা হৈছিল। লোধি গলফ ক্লাবৰ অৱশ্যে সদস্য কম আছিল আৰু দ্বিতীয় বিশ্বযুদ্ধৰ সময়ত কিছুসময়ৰ বাহিৰে দিল্লী ক্লাবটোক পৃষ্ঠপোষকতা কৰা মিত্ৰশক্তিৰ বিষয়াৰে ভৰি পৰিছিল। ১৯৪৮ চনত ক্লাবটোৰ আশীজন সদস্য আছিল আৰু ১৯৫১ চনত যেতিয়া ই দিল্লী গলফ ক্লাব (DGC) হৈছিল, তেতিয়া ইয়াৰ সদস্য সংখ্যা ১২০ জনতকৈ অধিক নাছিল আৰু ই কষ্টেৰে বহনক্ষম আছিল।

পাঠ্যক্ৰম

এই পাঠ্যক্ৰমত চেম্পিয়নশ্বিপ ১৮ ফুটাৰ "লোধি কোৰ্চ" আছে, যিটো এছিয়ান পিজিএ ট্যুৰৰ অংশ, আৰু চুটি ৯ ফুটাৰ "পিকক কোৰ্চ।" ১৯৭৬–৭৭ চনত পিটাৰ থমছনে পাঠ্যক্ৰমটোৰ পুনৰ ডিজাইন কৰাৰ সময়ত পিছৰটো পাঠ্যক্ৰমৰ সৃষ্টি হৈছিল। ডিজিচিয়ে কেইবাখনো প্ৰতিযোগিতা আৰু কাপ আয়োজন কৰে, যেনে ইণ্ডিয়ান অ'পেন। পাঠ্যক্ৰমকে ধৰি ডিজিচি ক্লাবঘৰটো চৰকাৰী মাটিত। ভূমি পট্টা চৰকাৰে সময়ে সময়ে ভূমিৰ বজাৰ মূল্যৰ সৈতে সম্পৰ্কহীন হাৰত নবীকৰণ কৰে। বৰ্তমান ক্লাবটোৱে চৰকাৰক বছৰি মাত্ৰ ৫.৮২ লাখ ₹ (প্ৰায় ৯,৭০০ মাৰ্কিন ডলাৰ, প্ৰতি ডলাৰত ৬০ ₹) ভাড়া দিয়ে। ২০১২ চনত পট্টা নবীকৰণৰ আঠ বছৰ আগতে ইউনাইটেড প্ৰগ্ৰেছিভ এলায়েন্স চৰকাৰৰ নগৰ উন্নয়ন মন্ত্ৰী কমল নাথে ২০৫০ চনলৈকে পট্টা বৃদ্ধিৰ অনুমোদন জনায়।

ডিজিচিৰ প্ৰায় ৪,০০০ সদস্য আছে, ইয়াৰে অধিকাংশই ভাৰতীয় অসামৰিক সেৱাৰ সেৱা আগবঢ়োৱা বা অৱসৰপ্ৰাপ্ত সদস্য, ন্যায়াধীশ, আৰু ৰাজনীতিবিদ। চৰকাৰে প্ৰতিজন সদস্যক বাৰ্ষিকভাৱে দিয়া ৰাজসাহায্য প্ৰায় ১.৫ কোটি ₹ (২৫০,০০০ মাৰ্কিন ডলাৰ) বুলি অনুমান কৰা হৈছে।

পৰিচালনা সমিতি

ডিজিচি পৰিচালনা সমিতিত চৰকাৰী মনোনীত সদস্য বাদ দি এজন সভাপতি, এজন পাঠ্যক্ৰমৰ অধিনায়ক আৰু বাৰজন সাধাৰণ সমিতিৰ সদস্য থাকে। পৰিচালনা সমিতিৰ পদ নিৰ্বাচনৰ জৰিয়তে পূৰণ কৰা হয়। এইবোৰ সাধাৰণতে ছেপ্টেম্বৰ মাহত অনুষ্ঠিত হয়।

বায়ুৰ গুণাগুণ

বিস্তৃত একৰ মাটিৰ সত্ত্বেও ডিজিচি দিল্লীৰ বায়ুৰ মানদণ্ডৰ দুৰ্বলতাৰপৰা মুক্ত নহয়। সন্ধিয়াৰ পোহৰৰ লগতে ৰাতিপুৱাৰ ৰ'দতো "বাংকাৰ আৰু সেউজীয়াৰ ওপৰত উৰি থকা কেন্সাৰ সৃষ্টিকাৰী কণিকাৰ ওৰণি" স্পষ্টকৈ দেখা যায়।[8]

বৰ্ণবাদ আৰু অভিজাততাবাদৰ অভিযোগ

২০১৭ চনৰ জুন মাহত টেলিন লিংডোহ নামৰ এগৰাকী খাচী মহিলাই ক্লাবৰ এজন সদস্যই তেওঁলোকক দুপৰীয়াৰ আহাৰ গ্ৰহণ কৰিবলৈ নিমন্ত্ৰণ কৰাৰ পাছত তেওঁৰ মালিক নিবেদিতা বৰঠাকুৰৰ সৈতে ক্লাবলৈ গৈছিল। কিন্তু দুপৰীয়াৰ আহাৰ আৰম্ভ হোৱাৰ ১৫–২০ মিনিটৰ পিছত ক্লাবৰ দুজন বিষয়াই লিংডোক টেবুলৰপৰা ওলাই যাবলৈ কয়, তেওঁ পিন্ধা পোছাকটো (জেইনচেম) "ডাষ্টবিনৰ দৰে" "মেইডৰ ইউনিফৰ্ম" বুলি কয় আৰু অভিযোগ অনুসৰি তেওঁক বৰ্ণগতভাৱে নিৰ্যাতন চলাইছিল। এই ঘটনাই ভাৰতীয় সংবাদ মাধ্যমত ব্যাপক চৰ্চা লাভ কৰি দিল্লী গলফ ক্লাব আৰু সাধাৰণতে ভাৰতৰ অভিজাত ক্লাবসমূহৰ শ্ৰেণীবাদী মনোভাবক নিন্দা কৰে।

তথ্যৰ উৎস

বাহ্যিক সংযোগ

Delhi Golf Club – official site
Jobs at Delhi Golf Club

শ্ৰেণী:অনুষ্ঠান প্ৰতিষ্ঠান
শ্ৰেণী:ভাৰত
শ্ৰেণী:দিল্লী
শ্ৰেণী:খেল
ডকমোকা

ডকমোকা অসমৰ কাৰ্বি আংলং জিলাৰ এখন পৌৰ-নগৰ। ইয়াৰ এখন নিজা নগৰ-সমিতি আছে।

ইতিহাস

ভৌগোলিক বিৱৰণ

আন্তঃগাঁথনি

২০১১ চনৰ লোকপিয়ল অনুসৰি ডকমোকাৰ মুঠ জনসংখ্যা ৪৬৭০ জন। ইয়াৰে ৫৪% পুৰুষ আৰু ৪৬% মহিলা। মুঠ জনসংখ্যাৰ ১৫% ছয় বছৰৰ অনুৰ্ধৰ।
ডকমোকাৰ গড় সাক্ষৰতাৰ হাৰ ৬৬%। ইয়াৰ ভিতৰত পুৰুষ আৰু মহিলাৰ গড় সাক্ষৰতাৰ হাৰ পৃথককৈ ক্ৰমান্বয়ে ৭৩% আৰু ৫৮%।

যাতায়ত ব্যৱস্থা

ডিফু-নগাওঁ ঘাইপথৰ পৰা ডকমোকাৰ দুৰত্ব প্ৰায় ৮৫ কিমি। ইয়াৰ মাজেৰে ৩৬ নং ৰাষ্ট্ৰীয় ঘাইপথ পাৰহৈ গৈছে।

শিক্ষা

বিদ্যালয়-Nihang Rongphar English school
মহাবিদ্যালয়-Thok Nogbe College

ৰাজনীতি

উল্লেখযোগ্য ব্যক্তি

উল্লেখযোগ্য স্থান

ঝংকেশ্বৰ মহাদেৱ মন্দিৰ
আকাশী গংগা শিৱ মন্দিৰ
মহামায়া মন্দিৰ
ডিকৰুৎপি (পাকলংকাম) জলপ্ৰপাত

চিত্ৰভঁৰাল

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:কাৰ্বি আংলং জিলা
শাকিলা (চলচ্চিত্ৰ)

শাকিলা' ইন্দ্ৰজিৎ লংকেশৰ দ্বাৰা ৰচিত আৰু পৰিচালিত ২০২০ চনৰ এখন ভাৰতীয় হিন্দী ভাষাৰ জীৱনীমূলক ছবি। ছবিখনত ৰিচা চাড্ডাই ১৯৯০ চনৰ জনাজাত প্ৰাপ্তবয়স্ক তাৰকা হিচাপে অভিনয় কৰিছে, যিয়ে কেইবাখনো ভাৰতীয় ভাষাৰ প্ৰাপ্তবয়স্ক ছবিত অভিনয় কৰিছিল, পংকজ ত্ৰিপাঠী আৰু ৰাজীৱ পিল্লাই সহযোগী চৰিত্ৰত অভিনয় কৰিছে। ছবিখনৰ প্ৰযোজক ছেমী নানৱানী আৰু চাহিল নানৱানী। ২০২০ চনৰ ২৫ ডিচেম্বৰত শাকিলা ছবিগৃহত মুক্তি পাইছিল।

মুক্তি

২০২০ চনৰ ২৫ ডিচেম্বৰত (খ্ৰীষ্টমাছৰ দিনা) কানাড়া, হিন্দী, তেলেগু, তামিল, মালয়ালম- পাঁচটা ভাষাত মুক্তি পাইছিল। টৰেণ্ট চাইটত উপশিৰোনামাৰে এইচডি সংস্কৰণ অনলাইনত ফাদিল হোৱাৰ পিছত ছবিখনৰ বক্স অফিচ সংগ্ৰহ পাইৰেচীৰ দ্বাৰা প্ৰভাৱিত হৈছিল।

প্ৰসংগ

বাহ্যিক সংযোগ

Shakeela on Bollywood Hungama
শ্ৰেণী:হিন্দী চলচ্চিত্ৰ
শ্ৰেণী:২০২০ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতৰ জীৱনীমূলক নাট্যধৰ্মী চলচ্চিত্ৰ
ছলমান ৰুশ্বডী

ছলমান ৰুশ্বডী (Salman Rushdie)ৰ জন্ম ১৯৪৭ চনৰ ১৯ জুনত মুম্বাইত হৈছিল। তেওঁ পিতৃ-মাতৃ ভাৰতীয় হলেও পিছলৈ যুক্তৰাজ্য আৰু আমেৰিকা যুক্তৰাষ্ট্ৰত বসবাস কৰে। তেওঁৰ ৰচনাসমূহত ইতিহাস, কল্পনা, ৰাজনীতি আৰু সংস্কৃতিৰ সংমিশ্ৰণ দেখা যায়। তেওঁ “মেজিক ৰিয়েলিজম” ধৰণৰ সাহিত্যৰ বাবে বিশেষভাৱে জনাজাত। তেওঁৰ আটাইতকৈ বিখ্যাত উপন্যাসসমূহৰ ভিতৰত Midnight's Children (১৯৮১) আৰু The Satanic Verses (১৯৮৮) বিশেষ উল্লেখযোগ্য। “Midnight’s Children” উপন্যাসখনৰ বাবে তেওঁ বুকাৰ বঁটা লাভ কৰে।

“The Satanic Verses” প্ৰকাশ পোৱাৰ পিছত বহু বিতৰ্কৰ সৃষ্টি হৈছিল, যাৰ বাবে তেওঁ বহু বছৰ সুৰক্ষাৰ মাজত জীৱন যাপন কৰিবলগা হৈছিল।

উদ্ধৃতি

“ভাষাই হৈছে সাহসৰ একমাত্ৰ অস্ত্ৰ।”
“এজন কবিৰ কাম হৈছে নাম নিদিয়া বস্তুবোৰক নাম দিয়া।”
“আমি আমাৰ কল্পনাৰ দ্বাৰা পৃথিৱীখন পুনৰ গঢ় দিব পাৰো।”
“বাস্তৱতা সদায় গল্পৰ দৰে নহয়, কিন্তু গল্পই বাস্তৱতাক বুজিবলৈ সহায় কৰে।”
“ময়েই সেই সকলো মানুহ আৰু সকলো বস্তুৰ অংশ, যিসকল মোৰ জীৱনৰ সৈতে জড়িত আছিল—আৰু যাৰ জীৱন মোৰ দ্বাৰা প্ৰভাৱিত হৈছিল।”

তথ্যসূত্ৰ

শ্ৰেণী:মৃত ব্যক্তি
শ্ৰেণী:আমেৰিকাৰ ব্যক্তি
শ্ৰেণী:লেখক
শ্ৰেণী:উপন্যাসিক
শ্ৰেণী:বুকাৰ বঁটা প্ৰাপক
জ্ঞান পূজাৰী

জ্ঞান পূজাৰী এজন অসমীয়া কবি তথা নাট্যকাৰ। ১৯৪৮ চনত তেওঁৰ জন্ম হৈছিল। ২০০২ চনত ৰাষ্ট্ৰীয় চলচ্চিত্ৰ বঁটাৰ স্বৰ্ণকমল লাভ কৰা চলচ্চিত্ৰ বিষয়ক গ্ৰন্থ "চলচ্চিত্ৰৰ ছাঁ-পোহৰ" তেওঁ প্ৰকাশ কৰিছিল। ২০১৬ চনত তেওঁ "মেঘমালাৰ ভ্ৰমণ" নামৰ কবিতা পুথিৰ বাবে সাহিত্য অকাডেমি বঁটা লাভ কৰে।

জীৱনী

১৯৪৮ চনত শোণিতপুৰ জিলাৰ কলাবাৰীত জ্ঞান পূজাৰীৰ জন্ম হয়। তাৰ পিছত তেওঁ সুদীৰ্ঘ কাল কলাবাৰী উচ্চতৰ মাধ্যমিক বিদ্যালয়ত অসমীয়া বিষয় শিক্ষক হিচাপে চাকৰি কৰি ২০০৯ চনত অৱসৰ গ্ৰহণ কৰিছিল।
‘দুঃসাহসৰ সময়’, ‘পুৱা গধূলিৰ বেলি’, ‘কথা মালিকাৰ গন্ধ’, ‘বনৰীয়া ঘাঁহ’, ‘ক’লা ঘোঁৰাৰ ৰঙা জোন’ শীৰ্ষক বিশ্ববিখ্যাত কবি লৰকাৰ কবিতা পুথিৰ অনুবাদ কৰা জ্ঞান পূজাৰীয়ে প্ৰকাশ কৰা অপূৰ্ব শৰ্মাৰ গ্ৰন্থ ‘অসমীয়া চলচ্চিত্ৰৰ ছাঁ-পোহৰ’ৰ বাবে ২০০২ চনত চলচ্চিত্ৰ বিষয়ক শ্ৰেষ্ঠ গ্ৰন্থৰ শিতানত ৰাষ্ট্ৰীয় চলচ্চিত্ৰ বঁটাৰ স্বৰ্ণকমল পুৰস্কাৰ লাভ কৰিবলৈ সক্ষম হৈছিল। ইয়াৰ উপৰি নাট্য সাহিত্যতো যথেষ্ট দখল থকা প্ৰগতিশীল সত্তাৰ অধিকাৰী জ্ঞান পূজাৰীয়ে হবিব তনবিৰৰ যুগজয়ী নাটক ‘চৰণদাস চোৰ’ আৰু চাওলী মিত্ৰৰ আন এখন প্ৰখ্যাত নাটক ‘নাথৱতী অনাথৱৎ’ অসমীয়ালৈ অনুবাদ কৰাৰ পাছত বিভিন্ন মঞ্চত সফল মঞ্চায়ন হৈছিল।
জ্ঞান পূজাৰীয়ে ‘সাম্প্ৰতিক সাময়িকী’ নামৰ এসময়ৰ বহুল সমাদৃত আলোচনীখনত চাৰি বছৰ ধৰি সহযোগী সম্পাদক হিচাপেও কাম কৰিছিল।

২০১৩ চনত প্ৰকাশ পোৱা জ্ঞান পূজাৰীৰ ৩৮টা কবিতাৰ কাব্য সংকলন মেঘমালাৰ ভ্ৰমণৰ বাবে অসমীয়া ভাষাত ২০১৬ বৰ্ষৰ সাহিত্য অকাডেমি বঁটা লাভ কৰে।

সাহিত্যিক অৱদান

কবিতা

দুঃসাহসৰ সময় (১৯৮৩)
পুৱা গধূলিৰ বেলি (১৯৯২)
কথা মালিকাৰ গন্ধ (১৯৯৭)
বনৰীয়া ঘাঁহ (২০০৬)
মেঘমালাৰ ভ্ৰমণ (২০১৩)
পানি ৰঙৰ জল কুঁৱৰী (২০১৭)
কেনে আছা সত্তৰ (২০২২)
তাঁতশালৰ সপোন: জ্ঞান পূজাৰীৰ নিৰ্বাচিত কবিতা

প্ৰবন্ধ সংকলন

মনিমুগ্ধৰ পুনৰ জনম আৰু অন্যান্য ৰচনা

নাটক

চন্দ্ৰ চোৰ (মূল: হাবিব তানবীৰৰ চৰণদাস চোৰ)
চক্ৰবেহু (মূল: ৰতন থিয়ামৰ চক্ৰভিউ)
নাথৱতী অনাথৱৎ (মূল: চাওলী মিত্ৰৰ নাথৱতী অনাথৱৎ)
অকলশৰীয়া এজনী (মূল: দাৰিঅ' ফ'ৰ এ ৱমেন এলন)
ক'লা ঘোঁৰাৰ ৰঙা জোন (ফেদ্ৰিক' জি লৰকাৰ ব্লাড ৱেডিং)

প্ৰকাশক

অপূৰ্ব শৰ্মাৰ 'অসমীয়া চলচ্চিত্ৰৰ ছাঁ-পোহৰ'

বঁটা আৰু সন্মান

অপূৰ্ব শৰ্মাৰ চলচ্চিত্ৰ বিষয়ক গ্ৰন্থ অসমীয়া চলচ্চিত্ৰৰ ছাঁ-পোহৰৰ প্ৰকাশক হিচাপে ৰাষ্ট্ৰীয় চলচ্চিত্ৰ বঁটাৰ স্বৰ্ণকমল‌, ২০০২
কল অৱ ব্ৰহ্মপুত্ৰ, ২০০৩
ক্ৰান্তিকাল বঁটা, ২০১৩
সাহিত্য অকাডেমি বঁটা, ২০১৬

তথ্য উৎস

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া কবি‎
শ্ৰেণী:অসমীয়া নাট্যকাৰ‎‎
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
মহাবিদ্যা

মহাবিদ্যা বা দশমহাবিদ্যা হিন্দু ধৰ্মৰ দেৱী। দিব্য জননী পাৰ্বতী দেৱীৰ দহটি বিশেষ ৰূপৰ সমষ্টিগত নাম। এই সকল দেৱীৰ এটা ৰূপ হৈছে ভয়ংকৰ দেৱীমূৰ্তি, আৰু আনটো ৰূপ অপৰূপ সুন্দৰী দেৱী প্ৰতিমাৰ।

মুণ্ডমালা তন্ত্ৰ অনুসৰি দশমহাবিদ্যা হৈছে কালী, তাৰা, ষোড়শী, ভৈৰৱী, ভুৱনেশ্বৰী, ছিন্নমস্তা, ধূমাৱতী, বগলা, মাতঙ্গী আৰু কমলাকামিনী। অৱশ্যে মহাবিদ্যাৰ সংখ্যা সম্পৰ্কীয় মতান্তৰ থকা দেখা যায়। আন এক সূত্ৰ মতে মহাবিদ্যাৰ সংখ্যা ১২। দুৰ্গা, কামাখ্যা আৰু অন্নপূৰ্ণাও মহাবিদ্যা। মালিনী বিজয় গ্ৰন্থ মতে, মহাবিদ্যা হৈছে কালী, নীলা, মহাদুৰ্গা, ত্বৰিতা, ছিন্নমস্তিকা, বাগ্বাদিনী, অন্নপূৰ্ণা, প্ৰত্যঙ্গিৰা, কামাখ্যাবাসিনী, বালা, মাতঙ্গী আৰু শৈলবাসিনী।মহাবিদ্যা অভিধাটো মূলত সংস্কৃত শব্দ। সংস্কৃত মহা (অৰ্থাৎ মহৎ) আৰু বিদ্যা (অৰ্থাৎ প্ৰকাশ, ৰূপ, জ্ঞান বা বুদ্ধি) শব্দদুটিৰ সমষ্টিয়ে মহাবিদ্যা। ইয়াৰ সৈতে কেতিয়াবা কেতিয়াবা সংখ্যাবাচক দহ শব্দটো যুক্ত হৈ থাকে। মহাবিদ্যাৰ বিকাশে শক্তিবাদৰ ইতিহাসৰ এক গুৰুত্বপূৰ্ণ অধ্যায়ক প্ৰতিনিধিত্ব কৰে কিয়নো ই শক্তিবাদত ভক্তিদিশৰ উত্থানক চিহ্নিত কৰে, যি ১৫০০ খ্ৰীষ্টাব্দত শীৰ্ষত উপনীত হৈছিল। পৌৰাণিক যুগত, প্ৰায় ৩-৪ শতিকাত, তত্ত্ববাদী আন্দোলনৰ ই এক নতুন ধাৰা আছিল য'ত সৰ্বোচ্চ সত্তাক মহিলা হিচাপে কল্পনা কৰা হৈছিল।

নাম

শাক্ত সকলে বিশ্বাস কৰে, "একেটা সত্যই দহোটা ভিন্ন ৰূপে প্ৰকাশিত; দিব্য জননী দহটি বিশ্বৰূপে দৃষ্ট আৰু পূজিত হৈ আছে।” এই দহটা ৰূপেই হ'ল দশমহাবিদ্যা। মহাবিদ্যাগণ প্ৰকৃতিগতভাবে তান্ত্ৰিক। তেওঁলোকৰ সাধাৰণ নাম সমূহ হল:

কালী : সৰ্বসংহাৰকাৰিনী, জন্ম আৰু শক্তিৰ দেৱী। তেওঁ শাক্তধৰ্মৰ কালীকুল সম্প্ৰদায়ৰ সৰ্বোচ্চ দেৱী।
তাৰা : পথপ্ৰদৰ্শক আৰু ৰক্ষাকাৰিনী (তাৰিনী) দেৱী। বিশ্বৰ উৎস হিৰণ্যগৰ্ভৰ শক্তি আৰু মহাশূন্যৰ প্ৰতীক।
ত্ৰিপুৰাসুন্দৰী বা ললিতা-ত্ৰিপুৰাসুন্দৰী (ষোড়শী) : পূৰ্ণতা আৰু পূৰ্ণাঙ্গতাৰ স্বৰূপ। শাক্তধৰ্মৰ শ্ৰীকুল সম্প্ৰদায়ৰ সৰ্ব্বোচ্চ দেৱী। তেওঁ তান্ত্ৰিক পাৰ্বতী নামে পৰিচিত।
ভুৱনেশ্বৰী : বিশ্বজননী। পাৰ্থিৱ জগতৰ শক্তিসমূহৰ প্ৰতীক।
ভৈৰৱী : ভয়ংকৰী দেৱী। তেওঁ কামনা তথা প্ৰলোভনৰ স্বৰূপ, যি মৃত্যুৰ দিশে টানি লৈ যায়।
ছিন্নমস্তা : উলঙ্গিনী দেৱীমূৰ্তি। তেওঁ স্বহস্তে নিজ মস্তক ছিন্ন কৰি নিজৰ ৰক্ত নিজেই পান কৰে। চক্ৰপথে আত্মধ্বংস আৰু আত্মপুনৰুজ্জীৱনৰ মাধ্যমেৰে সৃষ্ট জগতৰ অবিৰাম বিদ্যমানতাৰ শক্তিৰ প্ৰতীক।
ধূমাৱতী : বিধবা দেৱীমূৰ্তি। অগ্নিৰ দ্বাৰা জগত ধ্বংসৰ পিছত ভষ্মৰাশিৰ পৰা যি ধোঁৱা নিৰ্গত হয়, তাৰ স্বৰূপ। তেওঁ কেতিয়াবা কেতিয়াবা অলক্ষ্মী বা জ্যেষ্ঠাদেৱী নামেৰেও অভিহিত।
বগলামুখী : শত্ৰুনিষ্ক্ৰিয়কাৰিনী দেৱী। ঈৰ্ষা, ঘৃণা আৰু নিষ্ঠুৰতাৰ দৰে মানৱচৰিত্ৰৰ অন্ধকাৰ দিশ নিয়ন্ত্ৰণ কৰে। তেওঁক সাৰস-মুণ্ড ৰূপেও কল্পনা কৰা হয়।
মাতঙ্গী : কৰ্তৃত্ব শক্তিৰ দেৱী। জাতিহীন দেৱী (কালীকুল সম্প্ৰদায়), ললিতাৰ প্ৰধানমন্ত্ৰী (শ্ৰীকুল সম্প্ৰদায়); তান্ত্ৰিক সৰস্বতী।
কমলাকামিনী : শুদ্ধ চৈতন্যৰ দেৱী। ভাগ্যদেৱী লক্ষ্মীৰ অন্যৰূপ। তেওঁ তান্ত্ৰিক লক্ষ্মী নামেও অভিহিত।

মহাভাগৱত পুৰাণ আৰু বৃহদ্ধৰ্ম পুৰাণত ত্ৰিপুৰাসুন্দৰীক ষোড়শী নামে অভিহিত কৰা হৈছে।
! নং.
! দেৱীৰ নাম
! ভৈৰৱৰ নাম
-
১.
কালী
মহাকাল
-
২.
তাৰা
অক্ষোভ্য
-
৩.
ত্ৰিপুৰা সুন্দৰী
কামেশ্বৰ
-
৪.
ভৈৰৱী
দক্ষিণামূৰ্তি
-
৫.
ভুৱনেশ্বৰী
ভুৱনেশ্বৰ
-
৬.
ছিন্নমস্তা
কবন্ধ
-
৭.
মাতঙ্গী
মাতঙ্গ ভৈৰৱ
-
৮.
বগলামুখী
একবক্ত্ৰ
-
৯.
কমলাকামিনী
সদাশিৱ বা কমল ভৈৰৱ
-
১০.
ধূমাৱতী
ভৈৰৱহীন
-
১১.
দুৰ্গা
নাৰদ ভৈৰৱ
-
১২.
অন্নপূৰ্ণা
দশবক্ৰত
}

তথ্যউৎস

বাহ্যিক সংযোগ

শ্ৰেণী:হিন্দু দেৱী
সোৱণশিৰি নদী

সোৱণশিৰি নদী হৈছে ব্ৰহ্মপুত্ৰ নদীৰ উত্তৰ পাৰৰ উপনৈ। ই ভাৰতৰ ৰাজ্য অসম আৰু অৰুণাচল প্ৰদেশ আৰু চীনৰ অধীনত থকা তিব্বতৰ মাজেদি বৈ গৈছে। ইয়াৰ দৈৰ্ঘ্য হৈছে ২৭৫ মাইল (৪৪২ কিঃমিঃ) আৰু অৱবাহিকাৰ কালি ১২,৬০০ বৰ্গ মাইল (৩২,৬৪০ বৰ্গ কিঃমিঃ)। সোৱণশিৰি নদী ব্ৰহ্মপুত্ৰৰ আটাইতকৈ ডাঙৰ উপনৈ। ই ব্ৰহ্মপুত্ৰৰ মুঠ জলৰাশিৰ ৭.৯২% যোগান ধৰে।

উৎপত্তি

চীন দেশত অৱস্থিত হিমালয়ৰ পৰা সোৱণশিৰি নদীৰ উৎপত্তি হৈছে।

গতিপথ

সোৱণশিৰি নদী প্ৰথমতে পূব আৰু দক্ষিণ-পূবলৈ বৈ গৈ ভাৰতত প্ৰৱেশ কৰিছে। তাৰ পিছত অসমৰ উপত্যকাত দক্ষিণ দিশে বৈ গৈছে। ই অসমৰ লক্ষীমপুৰ জিলাত ব্ৰহ্মপুত্ৰ নদীৰ লগত লগ লাগিছে।

ইতিহাস

সোৱণশিৰি নদীত এসময়ত সোণ পোৱা গৈছিল বুলি বুৰঞ্জীত উল্লেখ আছে, এই সোণ বুটলিবৰ বাবে সোণোৱালসকলক আহোম ৰজাই নিয়োগ কৰিছিল বুলিও কোৱা হয়। এই সোণৰ খনি থকাৰ বাবেই ইয়াৰ নাম সোৱণশিৰি হয় বুলি বহুতে কব বিচাৰে।

জৈৱ বৈচিত্ৰ্য

সোৱণশিৰিৰ জৈৱ বৈচিত্ৰ্য অসমৰ আন নদীতকৈ যথেষ্ট পৃথক, ইয়াত প্ৰচুৰ পৰিমাণে মাছ-কাছ আছে। শীতকালত বিভিন্ন পৰিভ্ৰমী জলচৰ চৰাইৰে ইয়াৰ চৰ-চাপৰি ভৰি থকা দেখিবলৈ পোৱা যায়। ই নদী শিহুৰ পোৱালি দিয়া মুখ্য ঠাই। ইয়াত শিহুৰ জলকেলি চাবলৈ দূৰৈৰ পৰা পয্যটক অহা দেখিবলৈ পোৱা যায়।

লগতে চাওক

অসমৰ নদীসমূহৰ তালিকা

তথ্য সংগ্ৰহ

শ্ৰেণী:অসমৰ নদী
শ্ৰেণী:ব্ৰহ্মপুত্ৰ নদীৰ উপনৈ
মাইক, এক মুণ্ডবিহীন কুকুৰা

মাইক, এক মুণ্ডবিহীন কুকুৰা (২০ এপ্ৰিল, ১৯৪৫ - ১৭ মাৰ্চ, ১৯৪৭), যাক বিস্ময়কৰ কুকুৰা হিচাপেও জনা যায়, আচলতে মুণ্ডচ্ছেদ কৰাৰ পাছতো ১৮ মাহ জীয়াই থকা এটা Wyandotte chicken প্ৰজাতিৰ কুকুৰা। প্ৰথমতে এই কথাটো গৰিষ্ঠসংখ্যকে উৰাবাতৰি বুলি ভাবিছিল যদিও কুকুৰাটো গৰাকীয়ে ইউটাহ বিশ্ববিদ্যালয়লৈ নি পাছত এই কথাটো প্ৰতিপন্ন কৰে।

মুণ্ডচ্ছেদ

১৯৪৫ চনৰ ১০ ছেপ্টেম্বৰ তাৰিখে কলৰাডোৰ ফ্ৰুটিয়া নিবাসী কৃষক লইড ওলছেনে ৰাতিৰ সাঁজ খাবৰ বাবে তেওঁৰ ঘৈণীয়েকৰ মতামত অনুসৰি খাবৰ বাবে কুকুৰা মাংস কিনিবলৈ যায়। ওলছেনে গৈ চাৰে পাঁচমহীয়া Wyandotte chicken প্ৰজাতিৰ কুকুৰা 'মাইক'ক কিনি আনে। কুকুৰাটো কাটোতে মূৰটো ছেদ হ'ল, কিন্তু এখন কাণ আৰু মস্তিষ্কৰ শিৰা (brain stem) থাকি যায়। ফলত কুকুৰাটোৰ মৃত্যু নঘটে আৰু সি পুনৰ তেনেদৰেই খোজ কঢ়া মেলা কামবোৰ, মাত মতা, খাদ্য বিচৰা আদি কৰি থাকিব পৰা হয়। কুকুৰাটোৰ তেনে অৱস্থা দেখি ওলছেনে তাৰ প্ৰতিপালন কৰাৰ সিদ্ধান্ত লয় আৰু ড্ৰপাৰৰ জৰিয়তে তাক গাখীৰ-পানীৰ এটা মিশ্ৰণ খাদ্য হিচাপে যোগান ধৰে।

জনাজাত

মাইকৰ কথাটো গম পোৱাৰ লগে লগে ই বিখ্যাত হৈ পৰে আৰু কুকুৰাটোৰ ফটো টাইম, লাইফ আদি বিখ্যাত আলোচনীতো ঠাই পায়। ২৫ চেণ্টৰ টিকটৰ বিনিময়ত তাক চাবলৈ জনসাধাৰণক সুবিধা কৰি দিয়া হৈছিল আৰু তাৰ ফলত মালিক ওলছেনে প্ৰায় ৪,৫০০ আমেৰিকান ডলাৰ (বৰ্তমান ৪৮,৩০০) আৰ্জন কৰিছিল।

মৃত্যু

১৯৪৭ চনৰ মাৰ্চৰ এক নিশাত কুকুৰাটোৰ মৃত্যু ঘটে।

তথ্য সংগ্ৰহ

শ্ৰেণী:বিখ্যাত জীৱ-জন্তু
জুৱিতা সঞ্জায়া

জুৱিতা টোফহানি সঞ্জায়া (টাংগেৰাং, ১১ জানুৱাৰী ১৯৯৬) হৈছে এগৰাকী ইণ্ডোনেছিয়ান অভিনেত্ৰী আৰু গায়িকা। তেওঁ টেলিভিছন ধাৰাবাহিক এনেংৰ জৰিয়তে বিশেষভাৱে পৰিচিতি লাভ কৰে।

প্ৰাৰম্ভিক জীৱন আৰু কৰ্মজীৱন

গায়িকা আৰু অভিনেত্ৰী হিচাপে পৰিচিত হোৱাৰ পূৰ্বে, ২০০২ চনত জুৱিতাৰ নাম বিভিন্ন মনোৰঞ্জনমূলক সংবাদত প্ৰচাৰিত হৈছিল। সেই সময়ত তেওঁ নিজৰ মাতৃ অনিসা বাহাৰৰদ্বাৰা কন্যা হিচাপে স্বীকৃতি নোপোৱাৰ এক কঠিন পৰিস্থিতিৰ সন্মুখীন হৈছিল।

২০০৬ চনৰ ছেপ্টেম্বৰ মাহত মগজুৰ প্ৰদাহৰ ফলত তেওঁ ১৫ দিন ধৰি কোমাত আছিল।

শৈশৱৰপৰা বিভিন্ন কেফে আৰু অনুষ্ঠানত গান গোৱা জুৱিতাৰ কৰ্মজীৱন ২০০৭ চনত এছচিটিভি মিউজিক এৱাৰ্ডছ অনুষ্ঠানত অংশগ্ৰহণৰ পিছত গতি লাভ কৰে। "কুচিং গাৰোং" গীত পৰিৱেশনৰ পিছত তেওঁ মনোৰঞ্জন জগতৰ বহু বিশিষ্ট ব্যক্তিৰ দৃষ্টি আকৰ্ষণ কৰে। তাৰ পিছত তেওঁ এনেং ধাৰাবাহিকত মুখ্য চৰিত্ৰত অভিনয় কৰে। ইয়াৰ আগতে তেওঁ দি চিনি আডা ছেতন, তুহান আডা দি মানা-মানা, আৰু বুঙ্গা দি তেপি জলান আদি ধাৰাবাহিকতো অভিনয় কৰিছিল।

২০০৭ চনত তেওঁৰ প্ৰথম সংগীত এলবাম মেবি য়েছ মেবি নো মুকলি কৰা হয়। এই এলবামখন নাগাস্বৰা লেবেলৰ অধীনত প্ৰকাশিত হৈছিল আৰু ইয়াত "কাউ", "সাপি উচুল", আৰু "গোয়াং গাছিং" আদি গীত অন্তৰ্ভুক্ত আছিল। এলবাম উন্মোচনৰ অনুষ্ঠানটো দুনিয়া ফান্তাসি, আংকল-ত ৭ ডিচেম্বৰ ২০০৭ তাৰিখে অনুষ্ঠিত হৈছিল।

ব্যক্তিগত জীৱন

জুৱিতা টাংগেৰাংত জন্মগ্ৰহণ কৰে আৰু তেওঁ মেমো সঞ্জায়া আৰু অনিসা বাহাৰৰ দ্বিতীয় কন্যা। তেওঁৰ জ্যেষ্ঠ ভনী জেলিতা বাহাৰ।

ফিল্ম'গ্ৰাফী

চলচ্চিত্ৰ

অভিনয় ভূমিকা

বছৰ শিৰোনাম চৰিত্ৰ মন্তব্য
২০১১ চেৱেক সাৱেৰান আয়ু
২০১৬ শাই শাই কেট দেদেহ

টেলিভিছন

অভিনয় ভূমিকা

বছৰ শিৰোনাম চৰিত্ৰ মন্তব্য
২০০৫ বুঙ্গা দি তেপি জলান
২০০৭ এনেং এনেং
২০০৭ লেজেণ্ডা খণ্ড° "বাতু বেলাহ সুমাত্ৰা চেলাতান"খণ্ড° "ইস্তানা দি দাসাৰ সুংগাই"
২০০৮ সুচি লেস্তাৰি
২০০৮ চিন্তা কিৰানা
২০০৮ মেন্দাদাক ডাংদুত
২০০৯ সুম্পাহ আই লাভ ইউ আইৰিন
২০০৯ টাংগিসান ইছাবেলা আলেনা
২০১৬ ৰিন্দু তিয়াৰা সোৰায়া
২০১৮ কুন ফায়াকুন ৰেষ্টি খণ্ড ১০
২০১৮ টাংগিস কেহিদুপান ৱানিতা ফিত্ৰী খণ্ড ২
২০১৮ ইন্দাহ খণ্ড ৩৯
২০১৮ মালাইকাত তাক বেৰসায়াপ ছিফা খণ্ড ২৪
২০১৮ ৰায়ানা
২০১৮—২০১৯ মেনেম্বুস মাতা বাতিন দ্য ছিৰিজ দেৱী খণ্ড ৬৩
২০১৮—২০১৯ মেনেম্বুস মাতা বাতিন দ্য ছিৰিজ লিনা খণ্ড ৯১
২০১৮—২০১৯ মেনেম্বুস মাতা বাতিন দ্য ছিৰিজ মায়া খণ্ড ২১৪
২০১৮—২০১৯ জোদোহ ৱাছিয়াত বাপাক ৰিটা খণ্ড ৮০২
২০১৮—২০১৯ জোদোহ ৱাছিয়াত বাপাক এৰ্না খণ্ড ৮৩৫
২০১৮—২০১৯ জোদোহ ৱাছিয়াত বাপাক ডায়ানা খণ্ড ৯৮০
২০২১ দোয়া এমাক সান্তি খণ্ড ৭
২০২১ জোদোহ ৱাছিয়াত বাপাক বাবাক ২ তামাৰা খণ্ড ৫

ডিস্কোগ্ৰাফী

এলবাম

মেবি য়েছ মেবি নো (২০০৮)
বোকা সিথিক জোস (২০১৩)

তথ্যসূত্ৰ

বাহ্যিক সংযোগ

শ্ৰেণী:ইণ্ডোনেছিয়ান অভিনেত্ৰী
অনিল শইকীয়া

অনিল শইকীয়া হৈছে অসমৰ লোক-সংস্কৃতিৰ গৱেষক, সাহিত্যিক, সম্পাদক, অধ্যক্ষ আৰু সমাজ সংগঠক। তেওঁ মৰাণ মহাবিদ্যালয়ৰ অৱসৰপ্ৰাপ্ত অধ্যক্ষ। অসমৰ লোক-সংস্কৃতিৰ বহুতো আপুৰুগীয়া সম্পদ ব্যক্তিগতভাৱে সংৰক্ষণ কৰাৰ লগতে গ্ৰাম'ফোন আৰু বিশ্বৰ বহুতো আপুৰুগীয়া গ্ৰাম'ফোন ৰেকৰ্ড সংগ্ৰহ কৰি শইকীয়াই ব্যক্তিগতভাৱে সংগ্ৰহালয় নিৰ্মাণ কৰিছে। লোক-সংস্কৃতি, সংগীত, নাটকৰ ক্ষেত্ৰখনত অসমক বৌদ্ধিক নেতৃত্ব দিব পৰা ব্যক্তিসকলৰ ভিতৰত অনিল শইকীয়া অন্যতম।

উদ্ধৃতিসমূহ

দুষ্টক দমন আৰু সন্তক পালন - এই কথাটো শ্ৰীমন্ত শংকৰদেৱৰ নাটক তথা ভাওনা সংস্কৃতিৰ গুৰুত্বপূৰ্ণ বাৰ্তা।
শংকৰদেৱক মাধৱদেৱে পলমকৈহে লগ পাইছে, কিন্তু তাৰ পাছত দুয়োজনাই মিলি সাংস্কৃতিক আন্দোলন এটাক কিমান ধুনীয়াকৈ আগবঢ়াই লৈ গ'ল ভাবিবলগীয়া। শংকৰদেৱৰ কামখিনি এক বিশাল আয়োজন।
উজনি নামনি বুলি কোনো কথা নাই। প্ৰভাৱৰ তাৰতম্য অলপ ক'ৰবাত আছে, কিন্তু গুৰু দুজনা নামনিৰ ফালেও যথেষ্ট সময় আছিল।
শংকৰদেৱৰ জাপি দিয়াৰ নীতি নাছিল। সংস্কাৰ শিকাইছিল সঁচা, কিন্তু সকলোৰে পৰম্পৰাগত দিশবোৰৰ সৈতে অভিযোজিত হৈ চলাৰ সুবিধা আছিল তেওঁৰ সাংস্কৃতিক কাম-কাজবোৰত।
আমাৰ নতুন প্ৰজন্মৰ বহুতো প্ৰতিভা আছে। এটাই অনুৰোধ যদি তেওঁলোকে পাৰে ফুল টাইম জীৱনজোৰা সাধনা কৰক। সকলোৰে বেলেগ বেলেগ দক্ষতা আছে।

শ্ৰেণী:অসমৰ ব্যক্তি
শ্ৰেণী:অসমৰ শিক্ষাবিদ
চেতনাৰ স্পন্দন

চেতনাৰ স্পন্দন হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। ২০১৪ চনৰ নৱেম্বৰ মাহত আঁক-বাক প্ৰকাশনৰ পৰা প্ৰথম প্ৰকাশ পোৱা কিতাপখনৰ মূল্য ডেৰশ টকা। কিতাপখন তেওঁ ড° হিৰণ্য কুমাৰ নাথলৈ আগবঢ়াই এনেদৰে লিখিছে, "মোৰ ঘনিষ্ঠ বন্ধু আমেৰিকা যুক্তৰাষ্ট্ৰৰ ছেম হিউষ্টন ষ্টেট ইউনিভাৰ্ছিটীৰ অৰ্থনীতি বিভাগৰ অধ্যাপক ড° ড° হিৰণ্য কুমাৰ নাথৰ হাতত তুলি দিলোঁ এই গ্ৰন্থ...।"

বিৱৰণ

কিতাপখনত কেনে প্ৰবন্ধৰ অন্তৰ্ভুক্তি কৰা হৈছে সেই বিষয়ে লেখকে দুৱাৰডলিত কিছু কথা শীৰ্ষক একলমত এনেদৰে লিখিছে, "বিভিন্ন বন্ধ বা আন্দোলনৰ মাজত ডাঙৰ হোৱা বৰ্তমান সময়ৰ
বেছিভাগ অসমীয়াৰে ৰাজনৈতিক সচেতনতা কিছু পৰিমাণে আছে। কিন্তু যোৱা দুটা দশকত আমাৰ সমাজখনৰ কেতবোৰ নিৰুৎসাহজনক কথাই প্ৰমাণ কৰিছে কেৱল ৰাজনৈতিক চেতনাবোধৰ জৰিয়তে এটা জাতিয়ে প্ৰকৃতাৰ্থত মেৰুদণ্ড পোন কৰি চলিবলৈ সক্ষম নহয়। ৰাজনৈতিক চেতনাবোধৰ লগে লগে আমাৰ তেজত থাকিব লাগে ঐতিহাসিক আৰু সাংস্কৃতিক চেতনাবোধ। দ্বিধাগ্ৰস্ততাক প্ৰশয় নিদি মোৰ সীমিত জ্ঞান আৰু অভিজ্ঞতাৰে ক'ব বিচাৰিম যে সাম্প্ৰতিক কালত অসমীয়াভাষী হিন্দু লোকসকল হিন্দী বলয় আৰু পশ্চিমবংগৰ পৰা আমদানিকৃত জকমকীয়া ধৰ্ম সম্বন্ধীয় আৰু সাংস্কৃতিক ঢৌৰ মাজত বিলীন হ'বলৈ উপক্ৰম হোৱাৰ মূল কাৰণ হ'ল ঐতিহাসিক আৰু সাংস্কৃতিক চেতনাশূন্যতা। সেয়েহে আমাৰ ৰাজনৈতিক সংগ্ৰামবোৰো বাৰে বাৰে উজুটি খাইছে। এনেবোৰ বিষয় লৈয়ে যোৱা এক-ডেৰটামান বছৰত লিখা কেতবোৰ নিৰ্বাচিত প্ৰবন্ধক এইখন গ্ৰন্থত অন্তৰ্ভুক্ত কৰা হৈছে।"
প্ৰবন্ধসমূহ হ'ল-
সুখ্যাতি আৰু সুৰক্ষা
আমি কিমান ধৰ্মনিৰপেক্ষ?
গীতাৰ দৰ্শন স্ববিৰোধী নেকি?
সংস্কৃত আমাক লাগেনে?
সত্যানুসন্ধান আৰু বিতৰ্ক
প্ৰত্যাহ্বানৰ আৱৰ্তত প্ৰাচীন ভাৰতৰ ইতিহাস চৰ্চা
পৰাগ দাসক সোঁৱৰাৰ নৈতিক অধিকাৰ আছেনে আমাৰ?
সমুজ্জ্বল ভট্টাচাৰ্যলৈ এটা প্ৰশ্ন
হিমন্ত বিশ্ব শৰ্মাৰ কথা কিমান সঁচা, কিমান মিছা
ধৰ্মীয় মৌলবাদ আৰু সাম্প্ৰদায়িকতা সমাৰ্থক নেকি?
আশাৰাম বাপুৱে সমাজলৈ নমোৱা নিৰাশাৰ আঁত ধৰি
মৃত্যুৱেও যেতিয়া হাৰ মানে...
বাদী, বিসংবাদী আৰু ১০ জনপথ
যৌন আৱেদনৰ যাতনা
সমকামিতা, প্ৰকৃতি আৰু ভগৱান
যৌনতা, নাৰী আৰু সমাজ
অসমৰ মুছলমান সমাজলৈ এটা অনুৰোধ
দুখন দুৱাৰৰ ঘৰত নৰেন্দ্ৰ মোদী আৰু ছালমা খাতুন
ছীষ্টেমৰ অদৃশ্য নাগপাশ
বি টি এ ডিৰ তেজৰ নৈয়ে কংগ্ৰেছৰ সাম্প্ৰদায়িকতাক ৰুধিব পাৰিবনে?
ছিৰিয়াৰ ঘটনাৱলীয়ে উন্মোচিত কৰিছে মধ্যপ্ৰাচ্যত আমেৰিকাৰ দুমুখীয়া নীতি
যোৰহাটৰ ঐতিহ্য আৰু গণেশ পূজা
এটা আত্মহত্যা আৰু দুটা প্ৰশ্ন
প্ৰতিমা বিসৰ্জন নে চেতনা বিসৰ্জন
অগপৰ গুৱাহাটী অভিৱৰ্তনলৈ মই কিয় নাযাওঁ
মহাপুৰুষ শংকৰদেৱ কাৰ?

লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক। একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।

তথ্যৰ উৎস

লগতে চাওক

চিৰদিন অসমীয়া

শ্ৰেণী:অসমীয়া গ্ৰন্থ